KÄYTTÖOHJE

SISÄLLYS
Sisällys
Polar Verity Sense -käyttöohje
Esittely
Ota kaikki irti Polar Verity Sensestä
Polar Flow -sovellus
Polar Flow -verkkopalvelu
Aloittaminen
Polar Verity Sensen käyttöönotto
Käyttöönottovaihtoehdon valitseminen
Vaihtoehto A: Käyttöönotto puhelimella ja Polar Flow -sovelluksella
Vaihtoehto B: Käyttöönotto tietokoneella ja FlowSync-ohjelmalla
Painiketoiminnot ja LED-valot
Painiketoiminnot
LED-värit ja niiden merkitykset
Yhdistäminen
Yhdistäminen Polar Flow -sovellukseen
Ennen kuin yhdistät puhelimen:
Puhelimen yhdistäminen:
Yhdistäminen Polar-kelloon
Asetukset
Asetukset Polar Flow -sovelluksessa
Laiteohjelmiston päivittäminen
Puhelimella tai tabletilla
Tietokoneen kautta
Sensorin tehdasasetusten palauttaminen
Tehdasasetusten palauttaminen
Harjoittelu
Verity Sensen käyttäminen
Käyttö käsivarressa käsivarsihihnan avulla:
Käyttö uimalasien kanssa
Muita sensorin käyttötapoja
Treenitilan valinta
Treenaaminen syketilassa
Treenaaminen tallennustilassa
Treenaaminen uintitilassa
Polar Flow
Polar Flow -sovellus
Harjoitustiedot
Kuvanjako
Polar Flow -sovelluksen käytön aloittaminen
Polar Flow -verkkopalvelu
Päiväkirjassasi
Raportit
Ohjelmat
Synkronointi
Synkronointi Flow-mobiilisovelluksen kanssa
Synkronointi Flow-verkkopalveluun FlowSync-ohjelman avulla
Tärkeitä tietoja
Akku
Akun lataaminen
Polar Verity Sensen huoltaminen
Verity Sensen pitäminen puhtaana
Säilytys
Huolto

2

2
4
4
4
5
5
6
6
6
6
6
8
8
8
9
9
10
10
10
11
11
12
12
12
13
13
14
14
14
14
15
15
16
17
18
20
20
20
20
20
20
20
21
21
21
21
21
23
23
23
24
24
25
25

Huomioitavaa
Häiriöt treenin aikana
Terveys ja treenaaminen
Varoitus
Polar-tuotteen turvallinen käyttö
Tekniset tiedot
Polar Verity Sense
Polar FlowSync -ohjelma
Polar Flow -mobiilisovelluksen yhteensopivuus
Polar-tuotteiden vesitiiviys
Lakisääteiset tiedot
Rajoitettu kansainvälinen Polar-takuu
Vastuunrajoitus

25
25
25
26
26
27
27
28
28
28
29
29
30

3

POLAR VERITY SENSE -KÄYTTÖOHJE
Tutustu uuteen Polar Verity Sense -sensoriisi tämän käyttöohjeen avulla. Opetusvideoita ja usein kysyttyjä kysymyksiä onosoitteessa support.polar.com/fi/verity-sense.

ESITTELY
Onnittelut Polar Verity Sensen valinnasta!
Polar Verity Sense on monipuolinen ja laadukas optinen sykesensori, joka mittaa sykkeen käsivarresta tai ohimolta. Se
tarjoaa hyvän vaihtoehdon rinnan ympärille kiinnitettävälle sykevyölle ja sykkeen mittaamiselle ranteesta. Sitä voi käyttää
käsivarsihihnassa, uimalasien hihnakiinnikkeessä tai missä tahansa kohdassa, jossa se on napakasti ihoa vasten. Polar
Verity Sense mahdollistaa täyden liikkumisen vapauden ja sopii lukuisiin eri urheilulajeihin. Kaiken lisäksi Polar Verity Sense
tallentaa sykkeen, matkan ja vauhdin, kun uit uima-altaassa.
Voit tallentaa treenisi sensorin sisäiseen muistiin ja siirtää treenitiedot jälkikäteen puhelimeesi tai voit yhdistää sykesensorin
yhteensopivaan laitteeseen ja seurata sykettä reaaliajassa treenisi aikana.
Polar Verity Sense siirtää dataa Bluetoothin® ja ANT+:n kautta. Voit käyttää sensoria lukuisten johtavien fitness-sovellusten,kuten Polar Flow -sovelluksen, sekä Bluetooth- ja ANT+-yhteensopivien treenilaitteiden kanssa. Voit lähettää syketietosi
samanaikaisesti kahteen vastaanottavaan Bluetooth-laitteeseen ja rajattomaan määrään ANT+-laitteita.
Polar Verity Sensen mukana tulevat mukava konepestävä käsivarsihihna, uimalasien hihnakiinnike, USB-lataussovitin ja
säilytyspussi.

OTA KAIKKI IRTI POLAR VERITY SENSESTÄ
Saat Verity Sensestä kaiken irti, kun yhdistät sen ilmaiseen Polar Flow -sovellukseemme ja -verkkopalveluumme. Kun sensori
on yhdistetty Polar Flow’hun, voit tallentaa treenisi sensorilla ja siirtää harjoitustiedot jälkikäteen Flow-sovellukseen tai verkkopalveluun. Saat myös sensorin uusimmat päivitykset Polar Flow’n kautta. Voit yhdistää Verity Sensen Polar Flow’hun
määrittämällä sen asetukset Polar Flow -mobiilisovelluksessa tai Polar Flow -verkkopalvelussa.

4

POLAR FLOW -SOVELLUS
Hanki Polar Flow -sovellus App Store®- tai Google PlayTM -kaupasta. Synkronoi Verity Sense ja Flow-sovellus treenin jälkeen,
niin saat yhteenvedon ja palautetta treenituloksestasi ja suorituksestasi saman tien.

POLAR FLOW -VERKKOPALVELU
Synkronoi harjoitustiedot Polar Flow -verkkopalveluun tietokoneen FlowSync-ohjelman tai Polar Flow -sovelluksen avulla.
Verkkopalvelussa voit suunnitella treenejä, seurata saavutuksiasi, katsoa ohjeita ja tarkistaa treenitulostesi tarkat tiedot.
Kaikki tämä on osoitteessa flow.polar.com.

5

ALOITTAMINEN
POLAR VERITY SENSEN KÄYTTÖÖNOTTO
Akku kannattaa ladata ennen Verity Sensen käyttämistä. Jos akku on tyhjentynyt kokonaan, latauksen alkamiseen voi mennä
monta minuuttia. Tarkemmat tiedot akun lataamisesta on kohdassa Akut.
Huomaa, että kun Verity Sensen akussa on riittävästi virtaa, laite ilmoittaa itsestään kaikille lähistöllä olevilleyhteensopiville rannelaitteille.

Käyttöönottovaihtoehdon valitseminen
A. Puhelimella: Asennus mobiililaitteen avulla on kätevää, jos sinulla ei ole tietokonetta, jossa on USB-portti, mutta sesaattaa kestää kauemmin. Menetelmä edellyttää Internet-yhteyttä.
B. Tietokoneella: Käyttöönotto on tietokoneen ja liitäntäjohdon avulla nopeampaa, ja voit ladata Polar Verity Sensen
samanaikaisesti, mutta tarvitset tietokoneen. Menetelmä edellyttää Internet-yhteyttä.
Täytä kaikki tarkkojen harjoitustietojen edellyttämät fyysiset tiedot kerralla ja lataa Polar Verity Sensen uusinlaiteohjelmisto.

VAIHTOEHTO A: KÄYTTÖÖNOTTO PUHELIMELLA JA POLAR FLOW -SOVELLUKSELLA
Huomaa, että laitteet on yhdistettävä Polar Flow -sovelluksessa, EI puhelimen Bluetooth-asetuksissa.
1.
2.
3.
4.
5.
6.

Pidä Polar Verity Sense ja puhelin lähekkäin käyttöönoton ajan.
Varmista, että puhelimesi on yhteydessä Internetiin, ja ota Bluetooth käyttöön.
Lataa Polar Flow -sovellus puhelimeesi App Store- tai Google Play -kaupasta.
Avaa Polar Flow -sovellus puhelimessasi ja kirjaudu sisään Polar-tilisi tunnuksilla tai luo uusi tili.
Kytke Polar Verity Sense päälle painamalla painiketta.
Flow-sovellus tunnistaa lähistöllä olevan Polar Verity Sensen ja kehottaa yhdistämään laitteet. Napauta Polar Flow-sovelluksen Aloita-painiketta ja seuraa näytön ohjeita.

VAIHTOEHTO B: KÄYTTÖÖNOTTO TIETOKONEELLA JA FLOWSYNC-OHJELMALLA
1. Aseta sensori USB-sovittimeen niin, että linssi on ylöspäin ja sensorin ja USB-sovittimen koskettimet ovat vastakkain.

6

2. Kytke USB-sovitin tietokoneen USB-porttiin.

3. Siirry osoitteeseen flow.polar.com/start ja asenna Polar FlowSync -tiedonsiirto-ohjelma tietokoneellesi.
4. Kirjaudu Polar-tiliisi tai luo uusi tili. Verkkopalvelu antaa ohjeita sisäänkirjautumista ja käyttöönottoa varten.
Kun asetukset on määritetty, voit aloittaa treenaamisen. Pidä hauskaa!

7

PAINIKETOIMINNOT JA LED-VALOT
Verity Sensessä on yksi painike, jonka toiminnot vaihtelevat käyttötilanteen ja sen mukaan, kuinka pitkään sitä painetaan.
Alla on kuvaukset painikkeen toiminnoista eri tiloissa ja eriväristen LED-valojen merkityksistä.

PAINIKETOIMINNOT
Kytke sensori päälle / pois päältä
ll

Kytke sensori päälle painamalla painiketta lyhyesti.
Kytke sensori pois päältä pitämällä painiketta painettuna.

Valitse treenitilallValitse treenitila painamalla painiketta lyhyin painalluksin, kunnes halutun treenitilan viereinen LED-valo syttyy.
Lukitun treenitilan voi tarkistaa painamalla painiketta lyhyesti. Sivulla oleva LED-tilavalo on sininen syketilassa,
vihreä tallennustilassa ja valkoinen uintitilassa.

LED-VÄRIT JA NIIDEN MERKITYKSETTreenitilan valinnan aikana
Treenitilan valinnan aikana sivulla oleva LED-tilavalo on sininen syketilassa, vihreä tallennustilassa ja valkoinen
uintitilassa. Sykemittaukseen käytettävät LED-valot opastavat myös oikean treenitilan valinnassa osoittamalla, mikä tila
on valittuna:

Katso lisätietoja kohdasta Treenitilan valinta.

Akun tilallAkun varaus heikko: punainen LED vilkkuu hitaasti
Akun varaus kriittinen: punainen LED vilkkuu nopeasti

Akun tila latauksen aikana
LED-tilavalo vilkkuu latauksen aikana tietyn värisenä ja kertoo näin sensorin akun tilan:

8Punainen: 0–9 %Oranssi: 10–29 %Keltainen: 30–79 %Vihreä: 80–99 %Vihreä LED palaa jatkuvasti, kun akku on täynnä.
Sensori synkronoi tiedot automaattisesti Polar Flow -sovellukseen latauksen aikana, jos puhelimesi on
Bluetooth-yhteyden toiminta-alueella. LED vilkkuu sinisenä synkronoinnin aikana.

Kuntotestin aikana
Violetti LED vilkkuu kahden sekunnin välein.

Katso ohjeet Polar-kuntotestin suorittamiseen Verity Sensen kanssa tukidokumentista Polar-kuntotesti Verity
Sensen kanssa.

Muut
Synkronointi:

Sininen LED vilkkuu

Laiteohjelmiston päivittäminen:

Sininen LED palaa jatkuvasti

Virhe:

Punainen LED vilkkuu

YHDISTÄMINENYHDISTÄMINEN POLAR FLOW -SOVELLUKSEEN
Jos määritit Polar Verity Sensen asetukset puhelimella luvussa Polar Verity Sensen käyttöönotto esitetyllä tavalla, se on jo
yhdistetty puhelimeesi.

9Jos määritit asetukset tietokoneella ja haluat käyttää Polar Verity Senseä Polar Flow -sovelluksen kanssa, sinun on tehtävä
yksi treeni käyttämällä sensoria tallennus- tai uintitilassa ennen kuin voit yhdistää sen Flow-sovellukseen.

Ennen kuin yhdistät puhelimen:
l
l
l

l

Lataa Flow-sovellus App Store- tai Google Play -kaupasta.
Varmista, että puhelimessasi on Bluetooth päällä ja ettei laite ole lentotilassa.
Varmista, että olet tallentanut vähintään yhden treenin sensorin sisäiseen muistiin käyttämällä sensoria tallennus- taiuintitilassa.
Android-käyttäjät: varmista, että olet antanut Polar Flow -sovellukselle sijaintisi käyttöoikeuden puhelimen
sovellusasetuksissa.

Puhelimen yhdistäminen:
Huomaa, että laitteet on yhdistettävä Polar Flow -sovelluksessa, EI puhelimen Bluetooth-asetuksissa.
1. Avaa Polar Flow -sovellus puhelimessa ja kirjaudu sisään Polar-tilisi tunnuksilla, jotka loit sensorin asetusten
määrittämisen yhteydessä.
Android-käyttäjät: Jos käytössäsi on useita Flow-sovelluksen kanssa yhteensopivia Polar-laitteita,
varmista, että olet määrittänyt Verity Sensen aktiiviseksi laitteeksi Flow-sovelluksessa. Näin Flowsovellus muodostaa yhteyden sensoriin.
2. Kytke sensori päälle painamalla painiketta.
3. Flow-sovellus kehottaa sinua automaattisesti yhdistämään Verity Sensen. Hyväksy Bluetooth-yhdistämispyyntö
puhelimessasi.

Suosittelemme käyttämään Polar Verity Senseä Polar Flow -sovelluksen kanssa, mutta myös muiden
sovellusten käyttö on mahdollista. Katso tarkemmat tiedot sensorin yhdistämisestä muihin sovelluksiin
sovelluksen kehittäjän ohjeista.

YHDISTÄMINEN POLAR-KELLOON
Lue tarkemmat yhdistämisohjeet Polar-kellosi käyttöohjeesta osoitteesta support.polar.com.

10

ASETUKSETASETUKSET POLAR FLOW -SOVELLUKSESSA
Verity Sense on yhdistettävä Polar Flow -sovellukseen ennen kuin sen asetuksia voi muokata sovelluksessa.
Katso tarkemmat tiedot kohdasta Yhdistäminen.
Siirry Polar Flow -sovelluksessa kohtaan Laitteet ja valitse Polar Verity Sense, jos sinulla on useita Polar-laitteita.
Kun kytket sensorin päälle, se muodostaa yhteyden Polar Flow -sovellukseen ja voit tarkastella asetuksia.

Voit muokata seuraavia asetuksia:
Altaan oletuspituus: Aseta altaan oletuspituus, jota käytetään uintimatkan ja -vauhdin laskemiseen. Huomaa, että voit
muuttaa altaan pituutta uintitreenin jälkeen Flow-sovelluksen Treenianalyysi-näkymässä. Uintimetriikat päivitetään
vastaavasti.
Näkyvyys: Valitse Näkyvyys, jos haluat sensorin näkevän muille yhteensopiville laitteille.
ANT+: Ota ANT+:n sykesignaalin lähetys käyttöön tai pois käytöstä.
2 vastaanottavaa BLE-laitetta: Valitse tämä, jos haluat sensorin lähettävän reaaliaikaista sykedataa samanaikaisesti
kahteen vastaanottavaan BLE-laitteeseen, kuten Polar-kelloon ja kuntosalilaitteeseen.

11

LAITEOHJELMISTON PÄIVITTÄMINEN
Muista päivittää Polar Verity Sensen laiteohjelmisto aina kun uusi versio on saatavilla, jotta sensori pysyy ajan tasalla ja
toimii mahdollisimman hyvin. Laiteohjelmistopäivitykset parantavat sensorin toimintaa.
Laiteohjelmistopäivitys ei aiheuta tietojen menetystä. Verity Sensessä olevat tiedot synkronoidaan Flow-tilillesi
ennen laiteohjelmiston päivittämistä.

PUHELIMELLA TAI TABLETILLA
Voit päivittää laiteohjelmiston puhelimen kautta, jos käytät Polar Flow -mobiilisovellusta. Sovellus kertoo, onko päivitys
saatavana, ja opastaa sen asennuksessa. Sensori kannattaa liittää virtalähteeseen ennen päivityksen aloittamista, jotta
päivityksen asennus sujuu ongelmitta.
Laiteohjelmistopäivityksen langaton asennus kestää yhteysnopeudesta riippuen noin 20 minuuttia.

TIETOKONEEN KAUTTA
FlowSync ilmoittaa uusista laiteohjelmistopäivityksistä, kun Verity Sense liitetään tietokoneeseen. Laiteohjelmistopäivitykset
ladataan FlowSync-ohjelman avulla.
Päivitä laiteohjelmisto seuraavasti:
1. Aseta sensori USB-sovittimeen niin, että linssi on ylöspäin ja sensorin ja USB-sovittimen koskettimet ovat vastakkain.
2. Kytke USB-sovitin tietokoneen USB-porttiin.
3. FlowSync alkaa synkronoida tietoja.

12

4. Synkronoinnin jälkeen saat kehotuksen päivittää laiteohjelmisto.
5. Valitse Kyllä. Uusi laiteohjelmisto asennetaan (asennus voi kestää jopa 10 minuuttia). Odota
laiteohjelmistopäivityksen valmistumista ennen kuin irrotat Verity Sensen tietokoneesta.

SENSORIN TEHDASASETUSTEN PALAUTTAMINEN
Jos Polar Verity Sense -sensorissa esiintyy ongelmia, voit palauttaa sensorin tehdasasetukset. Huomaa, että
tehdasasetusten palauttaminen poistaa kaikki henkilökohtaiset tiedot ja asetukset sensorista. Laitteen asetukset on tämän
jälkeen määritettävä uudelleen henkilökohtaista käyttöä varten. Kaikki sensorista Flow-tilillesi synkronoidut tiedot säilyvät
tallessa.

TEHDASASETUSTEN PALAUTTAMINEN
1. Siirry osoitteeseen flow.polar.com/start ja lataa ja asenna Polar FlowSync -tiedonsiirto-ohjelma tietokoneellesi.
2. Aseta sensori USB-sovittimeen niin, että linssi on ylöspäin ja sensorin ja USB-sovittimen koskettimet ovat vastakkain.
3. Avaa asetukset FlowSync-ohjelmassa.
4. Paina Tehdasasetusten palauttaminen -painiketta.
5. Jos synkronoit sensorin Flow-sovelluksella, poista sensori puhelimesi yhdistettyjen Bluetooth-laitteiden luettelosta,
jos se on mukana luettelossa.
Tämän jälkeen sensorin asetukset on määritettävä uudelleen joko matkapuhelimen tai tietokoneen avulla. Muista käyttää
asetusten määrityksessä samaa Polar-tiliä kuin ennen laitteen nollaamista.

13

HARJOITTELU
VERITY SENSEN KÄYTTÄMINEN
Voit Polar Verity Sensen käytön aikana liikkua täysin vapaasti joka lajissa. Sitä voi käyttää käsivarsihihnassa, uimalasien
hihnakiinnikkeessä tai missä tahansa kohdassa, jossa se on napakasti ihoa vasten.

KÄYTTÖ KÄSIVARRESSA KÄSIVARSIHIHNAN AVULLA:
Sykkeen tarkka mittaaminen käsivarsihihnan kanssa edellyttää Verity Sensen napakkaa kiinnitystä kyynärvarteen tai
olkavarteen. Älä pidä sitä ranteessa.
1. Aseta sensori käsivarsihihnan pidikkeeseen linssi ylöspäin.
2. Kiinnitä käsivarsihihna niin, että sensori on hihnan sisäpuolella napakasti ihoa vasten.
3. Pidä Verity Senseä käsivarsihihnassa kyynärvarressasi tai olkavarressasi.

KÄYTTÖ UIMALASIEN KANSSA
Verity Sense tallentaa sykkeen, matkan ja vauhdin automaattisesti uima-altaassa erityisen uintitilan avulla. Matka- ja
vauhtilaskelmat perustuvat asetettuun altaan pituuteen ja havaittuihin käännöksiin. Sensori havaitsee käännökset
integroidun gyroskoopin avulla. Jotta uintimetriikat olisivat mahdollisimman tarkkoja, sensoria on tärkeää käyttää alla
olevien ohjeiden mukaisesti. Jos sensoria käytetään väärin, laitteen keräämät uintitiedot ovat virheellisiä.
1. Aseta sensori uimalasien hihnakiinnikkeeseen linssi ylöspäin.
2. Kiinnitä kiinnike uimalasien hihnaan. Aseta kiinnike uimalasien hihnaan siten, että sensori on oikeaa ohimoa vasten ja
painike on ylöspäin.

14

3. Linssin on oltava kosketuksissa paljaaseen ihoon ohimolla. Kiinnitä sensori mahdollisimman kauas ohimolle
varmistaen, ettei sensorin ja ihon väliin jää hiuksia.

MUITA SENSORIN KÄYTTÖTAPOJAVerity Senseä voi yleisesti ottaen pitää missä tahansa kohdassa, jossa se tuntuu mukavalta ja jossa se antaa tarkat lukemat.
Varmista vain, että sensori on napakasti ihoa vasten esimerkiksi tiukkojen vaatteiden alla. Huomaa, että sen tarkkuus eri
kohdissa vaihtelee yksilökohtaisesti.
Sensorin voi irrottaa kiinnikkeestä helposti painamalla sitä kiinnikkeessä olevan aukon kautta.

Voit myös halutessasi irrottaa käsivarsihihnan pidikkeestä ja kiinnittää sensorin pelkällä pidikkeellä lajisi kannalta sopivaan
paikkaan.
Huomaa, että käsivarsihihnan pidikkeellä ja uimalasien hihnakiinnikkeellä on sensorin kiinnittämisen lisäksi
myös toinen tarkoitus: ne toimivat antennivahvistimina, jotka laajentavat Bluetooth-yhteyden toiminta-aluetta
huomattavasti. Jos tarvitset parhaan mahdollisen kantaman, pidä sensoria käsivarsihihnan pidikkeessä tai
uimalasien hihnakiinnikkeessä. Katso lisätietoja Bluetooth-yhteyden toiminta-alueesta kohdasta Tekniset tiedot.

TREENITILAN VALINTA
Polar Verity Sensessä on kolme treenitilaa: syketila, tallennustila ja uintitila.
Huomaa, että sensori on yhdistettävä Polar Flow -tiliin ennen kuin sitä voi käyttää tallennus- tai uintitilassa.
Tämä tehdään käyttöönoton aikana. Jos et ole tehnyt käyttöönottoa kohdan Verity Sensen käyttöönotto
ohjeiden mukaisesti, sensoria voi käyttää vain syketilassa.
1. Syketilassa voi yhdistää sensorin yhteensopivaan laitteeseen tai sovellukseen ja seurata sykettä reaaliajassa treenin
aikana. Katso tarkemmat ohjeet kohdasta Treenaaminen syketilassa.
2. Tallennustilassa voi tallentaa treenin sensorin sisäiseen muistiin ja siirtää harjoitustiedot jälkikäteen Polar Flow-sovellukseen tai -verkkopalveluun. Katso tarkemmat ohjeet kohdasta Treenaaminen tallennustilassa.
3. Uintitilassa sensori tallentaa sykkeen, matkan ja vauhdin automaattisesti, kun uit altaassa. Katso tarkemmat ohjeet
kohdasta Treenaaminen uintitilassa.

15

Kun olet kytkenyt sensorin päälle, voit valita tilan painamalla painiketta lyhyin painalluksin, kunnes halutun treenitilan
viereinen LED-valo syttyy. Kun olet valinnut tilan, odota kunnes kaikki kuusi LED-valoa syttyvät. Sensori on nyt valmis
mittaamaan tietoja – kiinnitä se ja aloita treenaaminen. Huomaa, että tila on nyt lukittu ja sen voi vaihtaa vain kytkemällä
sensorin pois päältä ja takaisin päälle.

TREENAAMINEN SYKETILASSA
Sensori lähettää sykesignaalia oletuksena samanaikaisesti Bluetooth- ja ANT+-yhteyden kautta. Halutessasi voit
ottaa ANT+:n sykesignaalin lähetyksen pois käytöstä Polar Flow -sovelluksen asetuksissa. Polar Flow-sovelluksessa voi ottaa myös Bluetooth-kaksoisasetuksen käyttöön, minkä jälkeen sensoria voi käyttää kahden
laitteen kanssa yhtä aikaa. Ne voivat olla esimerkiksi yhteensopiva kuntosalilaite ja Polar-kello. Tällöin näet
reaaliaikaisen sykkeesi molemmissa laitteissa.
Varmista ennen aloittamista, että Verity Sense on yhdistetty Polar-sovellukseen tai -kelloon. Katso tarkemmat tiedot
kohdasta Yhdistäminen.
1. Kytke Verity Sense päälle painamalla painiketta.
2. Valitse syketila painamalla painiketta lyhyin painalluksin, kunnes sydänkuvakkeen viereinen LED-valo syttyy. Kun
valitset syketilan, sivulla oleva LED-tilavalo muuttuu siniseksi.

16

3. Kun olet valinnut tilan, odota kunnes kaikki kuusi LED-valoa syttyvät. Sensori on nyt valmis mittaamaan sykettäsi.

4. Kiinnitä sensori ja aloita treeni Polar-kellosta tai -sovelluksesta.
Treenin jälkeen voit lopettaa tallennuksen Polar-treenilaitteesta tai -sovelluksesta. Kytke sensori pois päältä pitämällä
painiketta painettuna, kunnes valot sammuvat. Synkronoi kello Polar Flow -sovelluksen tai -verkkopalvelun kanssa, niin näet
treenin tarkat tiedot.

TREENAAMINEN TALLENNUSTILASSA
Ennen kuin voit tallentaa treenin Polar Verity Sensellä, se on rekisteröitävä ja yhdistettävä Polar Flow -tiliin. Tämä
tehdään käyttöönoton aikana. Katso tarkemmat tiedot kohdasta Polar Verity Sensen käyttöönotto.
1. Kytke Verity Sense päälle painamalla painiketta.
2. Valitse tallennustila painamalla painiketta lyhyin painalluksin, kunnes nuolikuvakkeen viereinen LED-valo syttyy. Kun
valitset tallennustilan, sivulla oleva LED-tilavalo muuttuu vihreäksi.

17

3. Kun olet valinnut tilan, odota kunnes kaikki kuusi LED-valoa syttyvät. Sensori on nyt valmis mittaamaan sykettäsi.

4. Kiinnitä sensori ja aloita treeni.
Treenin jälkeen voit lopettaa tallennuksen pitämällä painiketta painettuna, kunnes valot sammuvat. Synkronoi sitten treenisi
Polar Flow -sovellukseen ja -verkkopalveluun, niin näet sen yksityiskohtaiset tiedot.
Sensori synkronoi tiedot Flow-sovellukseen automaattisesti, kun lopetat tallentamisen, jos puhelimesi on
Bluetooth-yhteyden toiminta-alueella. Katso lisätietoja kohdasta Synkronointi.

Tallennustilaa käytettäessä treenit tallennetaan Muu sisäliikunta -lajiprofiiliin. Voit vaihtaa lajiprofiilia
napauttamalla lajiprofiilikuvaketta Polar Flow -sovelluksessa.

TREENAAMINEN UINTITILASSA
Ennen kuin voit tallentaa uintitreenin Polar Verity Sensellä, se on rekisteröitävä ja yhdistettävä Polar Flow -tiliin.
Tämä tehdään käyttöönoton aikana. Katso tarkemmat tiedot kohdasta Polar Verity Sensen käyttöönotto.
Verity Sense tallentaa sykkeen, matkan ja vauhdin automaattisesti uima-altaassa erityisen uintitilan avulla. Matka- ja
vauhtilaskelmat perustuvat asetettuun altaan pituuteen ja havaittuihin käännöksiin. Sensori havaitsee käännökset uinnin
aikana sisäänrakennetun gyroskoopin avulla. Jotta uintimetriikat olisivat mahdollisimman tarkkoja, sensoria on tärkeää
käyttää oikein. Katso ohjeet kohdasta Verity Sensen käyttäminen.
1. Kytke Verity Sense päälle painamalla painiketta.
2. Valitse uintitila painamalla painiketta lyhyin painalluksin, kunnes uintikuvakkeen viereinen LED-valo syttyy. Kun valitset
uintitilan, sivulla oleva LED-tilavalo muuttuu valkoiseksi.

18

3. Kun olet valinnut tilan, odota kunnes kaikki kuusi LED-valoa syttyvät. Sensori on nyt valmis mittaamaan sykettäsi.

4. Kiinnitä sensori ja aloita treeni.

Treenin jälkeen voit lopettaa tallennuksen pitämällä painiketta painettuna, kunnes valot sammuvat. Synkronoi sitten treenisi
Polar Flow -sovellukseen tai -verkkopalveluun, niin näet sen tarkat tiedot.
Sensori synkronoi tiedot Flow-sovellukseen automaattisesti, kun lopetat tallentamisen, jos puhelimesi on
Bluetooth-yhteyden toiminta-alueella. Katso lisätietoja kohdasta Synkronointi.

Voit tarvittaessa muuttaa altaan pituusasetusta uintitreenin jälkeen Flow-sovelluksen Treenianalyysinäkymässä. Uintimetriikat päivitetään vastaavasti.

19

POLAR FLOWPOLAR FLOW -SOVELLUS
Näet Polar Flow -mobiilisovelluksessa välittömästi visuaalisen esityksen harjoitus- ja aktiivisuustiedoistasi. Voit myös
suunnitella treenejä sovelluksen avulla.

HARJOITUSTIEDOT
Hyödynnä treenissä reaaliaikaisia syketietoja, seuraa reittiäsi ja kulkemaasi matkaa sekä tarkastele henkilökohtaista
palautetta jokaisesta treenistäsi. Katso lisätietoja tukidokumentista Treenien tallentaminen Polar Flow -sovelluksella.
Voit Polar Flow -sovelluksen avulla katsoa aiempien ja suunniteltujen treeniesi tiedot helposti.
Katso pikayhteenvetoja treeneistäsi ja analysoi suoritustesi yksityiskohtia saman tien. Näet treenisi viikoittaiset yhteenvedot
harjoituspäiväkirjassasi. Voit myös jakaa parhaat suorituksesi ystävillesi kuvanjakotoiminnolla.

KUVANJAKO
Flow-sovelluksen kuvanjakotoiminnon avulla voit jakaa kuvia harjoitustiedoistasi yleisimmissä sosiaalisen medianpalveluissa, kuten Facebookissa ja Instagramissa. Voit jakaa joko olemassa olevan kuvan tai ottaa uuden ja muokata sitä
lisäämällä siihen harjoitustietosi. Jos käytit treenin aikana GPS-tallennusta, voit myös jakaa kuvan treenireitistäsi.
Katso video napsauttamalla seuraavaa linkkiä:
Polar Flow -sovellus | Valokuvien jakaminen treenitulosten ohessa

POLAR FLOW -SOVELLUKSEN KÄYTÖN ALOITTAMINEN
Voit määrittää sensorin asetukset mobiililaitteella ja Polar Flow -sovelluksella.
Aloita Polar Flow -sovelluksen käyttö lataamalla sovellus mobiililaitteeseesi App Store- tai Google Play -kaupasta.
Ennen kuin uusi mobiililaite (älypuhelin tai taulutietokone) otetaan käyttöön, laite on yhdistettävä sensoriin. Katso lisätietoja
kohdasta Yhdistäminen.
Sensori synkronoi tiedot Flow-sovellukseen automaattisesti, kun sammutat sen treenin jälkeen, jos puhelimesi on Bluetoothyhteyden toiminta-alueella. Jos puhelimessasi on Internet-yhteys, harjoitustietosi synkronoituvat automaattisesti myös
Flow-verkkopalveluun.
Polar Flow -sovelluksen käyttö on helpoin tapa synkronoida harjoitustiedot sensorista verkkopalveluun. Lisätietoja
synkronoimisesta on kohdassa Synkronointi.
Flow-sovelluksen ominaisuuksia koskevia lisätietoja ja ohjeita on Polar Flow -sovelluksen tuotetukisivulla.

POLAR FLOW -VERKKOPALVELU
Polar Flow -verkkopalvelussa voit suunnitella ja analysoida treenejäsi tarkasti ja lukea lisätietoa suorituksestasi.
Voit määrittää Verity Sensen asetukset tietokoneella osoitteessa flow.polar.com/start. Sinut ohjataan lataamaan ja
asentamaan FlowSync-ohjelma, jonka avulla tiedot synkronoidaan sensorin ja verkkopalvelun välillä. Voit luoda myös
verkkopalvelun käyttäjätilin. Jos määritit asetukset mobiililaitteella ja Polar Flow -sovelluksella, voit kirjautua Flowverkkopalveluun asetusten määrittämisen yhteydessä luomillasi tunnuksilla.

PÄIVÄKIRJASSASI
Päiväkirjasta näet suunnitellut treenisi (treenitavoitteesi) ja voit tarkastella aiempia treenituloksiasi.

20

RAPORTIT
Raportit-kohdassa voit seurata edistymistäsi.
Treeniraportit ovat kätevä tapa seurata edistymistä pitkällä aikavälillä. Viikko-, kuukausi- ja vuosiraporteissa voit valitaraportissa näytettävän lajin. Mukautetulla ajanjaksolla voit valita sekä ajanjakson että lajin. Valitse raportin ajanjakso ja laji
pudotusvalikoista ja valitse raportin kaaviossa näytettävät tiedot napsauttamalla pyöräkuvaketta.

OHJELMAT
Polar-juoksuohjelma räätälöidään tavoitettasi varten. Se perustuu Polar-sykealueisiin, ja siinä huomioidaan henkilökohtaisetominaisuutesi ja treenitaustasi. Älykäs ohjelma mukautuu kehityksesi perusteella. Saatavilla on Polar-juoksuohjelmat 5 km:n
ja 10 km:n matkoille, puolimaratonille ja maratonille. Ohjelmissa on kahdesta viiteen juoksuharjoitusta viikossa. Mikä voisi
olla helpompaa!
Tukitietoa ja lisätietoja Flow-verkkopalvelun käytöstä on osoitteessa support.polar.com/fi/tuki/flow.

SYNKRONOINTIVoit siirtää tiedot Verity Sensestä Polar Flow -sovellukseen langattomasti Bluetooth-yhteydellä. Voit myös synkronoida Verity
Sensen Polar Flow -verkkopalveluun käyttämällä USB-porttia ja FlowSync-ohjelmaa. Tietojen synkronoiminen Verity Sensen
ja Flow-sovelluksen välillä edellyttää Polar-tiliä. Jos haluat synkronoida tiedot Verity Sensestä suoraan verkkopalveluun,
tarvitset Polar-tilin lisäksi myös FlowSync-ohjelman. Jos olet määrittänyt Verity Sensen asetukset, olet luonut Polar-tilin. Jos
määritit Verity Sensen asetukset tietokoneella, tietokoneellasi on FlowSync-ohjelma.
Muista synkronoida Verity Sense, verkkopalvelu ja mobiilisovellus, niin tietosi pysyvät aina ajan tasalla.

SYNKRONOINTI FLOW-MOBIILISOVELLUKSEN KANSSA
Varmista ennen synkronointia, ettälll

Sinulla on Polar-tili ja Flow-sovellus
Mobiililaitteessasi on Bluetooth päällä ja laite ei ole lentotilassa
Olet yhdistänyt sensorin ja matkapuhelimesi. Katso lisätietoja kohdasta Yhdistäminen.

Tietojen synkronointi:
1. Kirjaudu Flow-sovellukseen Polar-tilisi tunnuksilla.
2. Kytke sensori päälle painamalla painiketta.

Sensori synkronoi tiedot Flow-sovellukseen automaattisesti, kun lopetat treenin tallentamisen, jos puhelimesi on
Bluetooth-yhteyden toiminta-alueella. Jos puhelimessasi on Internet-yhteys, harjoitustietosi synkronoituvat
automaattisesti myös Flow-verkkopalveluun.
Polar Flow -sovelluksen käyttöä koskevia tuki- ja lisätietoja on Polar Flow -sovelluksen tuotetukisivulla.

SYNKRONOINTI FLOW-VERKKOPALVELUUN FLOWSYNC-OHJELMAN AVULLA
Tietojen synkronointi Flow-verkkopalveluun edellyttää FlowSync-ohjelmaa. Siirry osoitteeseen flow.polar.com/start sekä
lataa ja asenna ohjelma ennen synkronointia.
1.
2.
3.
4.

Aseta sensori USB-sovittimeen niin, että linssi on ylöspäin ja sensorin ja USB-sovittimen koskettimet ovat vastakkain.
Kytke USB-sovitin tietokoneen USB-porttiin. Varmista, että FlowSync-ohjelma on käynnissä.
FlowSync-ikkuna avautuu ja synkronointi alkaa.
Valmis tulee näyttöön, kun toiminto on suoritettu loppuun.

Polar FlowSync -ohjelma siirtää tiedot Verity Sensestä Polar Flow -verkkopalveluun ja synkronoi mahdolliset muutetut
asetukset aina kun liität sen tietokoneeseen. Jos synkronointi ei käynnisty automaattisesti, voit käynnistää FlowSyncohjelman työpöydän kuvakkeesta (Windows) tai sovelluskansiosta (Mac OS X). Jos laiteohjelmistoon on saatavilla päivitys,
FlowSync ilmoittaa siitä ja kehottaa sinua asentamaan päivityksen.

21

Jos muutat asetuksia Flow-verkkopalvelussa sensorin ollessa liitettynä tietokoneeseen, voit siirtää asetukset
sensoriin painamalla FlowSync-ohjelman synkronointipainiketta.
Tukitietoa ja lisätietoja Flow-verkkopalvelun käytöstä on osoitteessa support.polar.com/fi/tuki/flow.
Tukitietoa ja lisätietoja FlowSync-ohjelman käytöstä on osoitteessa support.polar.com/fi/tuki/FlowSync.

22TÄRKEITÄ TIETOJAAKKUPolar suosittelee, että tuotteen käyttöiän päätyttyä minimoit jätteiden haitat ympäristölle ja ihmisten terveydellenoudattamalla paikallisia jätteidenkäsittelymääräyksiä ja hyödyntämällä erillistä elektroniikkaromun keräystä
mahdollisuuksien mukaan. Älä hävitä tuotetta kunnallisen sekajätteen joukossa.

AKUN LATAAMINEN
Varmista ennen lataamista, ettei Verity Sensen ja USB-lataussovittimen latauskoskettimissa ole kosteutta, pölyä
eikä likaa. Poista mahdollinen lika tai kosteus pyyhkimällä kevyesti. Älä lataa sensoria sen ollessa märkä.

Älä lataa akkua alle 0 °C:n tai yli +40 °C:n lämpötilassa tai USB-portin ollessa märkä.
Kiinnitä USB-lataussovitin sensoriin ennen kuin kytket sovittimen virtalähteeseen.
Älä jätä USB-lataussovitinta kiinni virtalähteeseen ilman sensoria.
Verity Sensessä on sisäinen ladattava akku. Lataa se tuotepakkauksessa toimitetun USB-lataussovittimen avulla
tietokoneen USB-portista.
Voit ladata akun seinäpistorasiasta. Seinäpistorasiasta lataaminen edellyttää USB-virtasovitinta (ei sisälly
tuotepakkaukseen). Jos käytät USB-virtasovitinta, varmista, että sovittimessa on merkintä ”output 5Vdc” ja että sen antama
virta on vähintään 500 mA. Käytä vain asianmukaisesti hyväksyttyä USB-sovitinta (merkintä ”LPS”, ”Limited Power Supply” tai”CE”).

Voit ladata Verity Sensen liittämällä sen tietokoneeseen. Samalla voit synkronoida sen FlowSync-ohjelman kanssa.
1. Aseta sensori USB-sovittimeen niin, että linssi on ylöspäin ja sensorin ja USB-sovittimen koskettimet ovat vastakkain.

2. Kytke USB-sovitin tietokoneen USB-porttiin tai USB-seinäpistokkeeseen.

23

Jos akku on tyhjentynyt kokonaan, latauksen alkamiseen voi mennä monta minuuttia.

Älä säilytä akkua tyhjänä pitkiä aikoja äläkä pidä sitä aina täyteen ladattuna, sillä se voi vaikuttaa akun
käyttöikään.

POLAR VERITY SENSEN HUOLTAMINEN
Muiden elektronisten laitteiden tapaan myös Polar Verity Sense on pidettävä puhtaana ja sitä on käsiteltävä huolellisesti.
Seuraavat ohjeet auttavat täyttämään takuun edellytykset, pitämään laitteen huippukunnossa ja välttämään lataus- ja
synkronointiongelmia.

VERITY SENSEN PITÄMINEN PUHTAANA
Huuhtele sensori jokaisen treenin jälkeen haalealla vesijohtovedellä. Sensori on vedenkestävä, ja sen voi huuhdella
juoksevalla vedellä vahingoittamatta elektronisia osia. Puhdista sensori tarvittaessa miedolla saippua-vesiliuoksella. Äläkoskaan käytä puhdistamiseen alkoholia tai hankaavia materiaaleja (teräsvillaa tai puhdistuskemikaaleja).
Huuhtele käsivarsihihna jokaisen treenin jälkeen haalealla vesijohtovedellä. Käsivarsihihnan voi pestä pesukoneessa.
Tarkista pesuohjeet käsivarsihihnan lapusta. Suosittelemme käyttämään pesupussia. Älä käytä valkaisu- tai huuhteluainetta.
Muista irrottaa sensori käsivarsihihnasta ennen pesua.
Sensorin voi irrottaa kiinnikkeestä helposti painamalla sitä kiinnikkeessä olevan aukon kautta:

Pidä sensorin latauskoskettimet ja USB-sovitin puhtaina, jotta lataus ja synkronointi toimivat ongelmitta.
Pidä sensorin latauskoskettimet puhtaina. Näin suojaat sensoria hapettumiselta ja muilta vaurioilta, joita lika ja suolavesi(esim. hiki tai merivesi) voivat aiheuttaa.
Varmista ennen lataamista, ettei sensorin ja USB-sovittimen latauskoskettimissa ole kosteutta, pölyä eikä likaa.
Poista mahdollinen lika tai kosteus pyyhkimällä kevyesti. Älä käytä puhdistamiseen teräviä työkaluja, jotta laite
ei naarmuunnu. Älä lataa sensoria sen ollessa märkä.
Huolehdi optisesta sykesensorista.

24

Pidä optisen sensorin alue puhtaana ja suojaa sitä naarmuilta. Naarmut ja lika heikentävät optisen sykkeen mittauksen
tarkkuutta.
Älä käytä hajustetta, voidetta, ruskettavaa voidetta, aurinkovoidetta tai hyönteiskarkotetta siinä kohdassa ihoa, jossa pidät
sensoria. Jos sensori joutuu kosketuksiin näiden tai muiden kemikaalien kanssa, pese se miedolla saippua-vesiliuoksella ja
huuhtele se huolellisesti juoksevan veden alla.

SÄILYTYS
Säilytä harjoituslaite viileässä ja kuivassa paikassa. Älä säilytä sitä kosteassa, hengittämättömässä paikassa(muovikassissa tai urheilukassissa) tai sähköä johtavassa materiaalissa (märkä pyyhe). Älä jätä harjoituslaitetta pitkäksi
aikaa suoraan auringonpaisteeseen esimerkiksi autoon tai pyörän pidikkeeseen. On suositeltavaa pitää harjoituslaite osittain
tai täysin ladattuna. Akun varaus heikkenee vähitellen säilytyksen aikana. Jos aiot säilyttää harjoituslaitetta
käyttämättömänä useiden kuukausien ajan, se on hyvä ladata muutaman kuukauden välein. Tämä pidentää akun käyttöikää.
Älä jätä laitetta äärimmäisen kylmään (alle -10 °C) tai kuumaan (yli 50 °C) paikkaan äläkä suoraanauringonpaisteeseen.

HUOLTO
Suosittelemme, että tuotetta huolletaan sen kahden vuoden takuuaikana ainoastaan valtuutetuissa Polar-huoltopisteissä.
Takuu ei kata valtuuttamattomasta huollosta johtuvia suoria tai välillisiä vahinkoja. Lisätietoja on kohdassa Rajoitettu
kansainvälinen Polar-takuu.
Yhteystiedot ja kaikkien Polar-huoltopisteiden tiedot löydät osoitteesta support.polar.com ja maakohtaisilta sivustoilta.

HUOMIOITAVAA
Polar Verity Sense on tarkoitettu sykkeen mittaamiseen. Laitetta ei ole tarkoitettu mihinkään muuhun käyttöön.
Sensoria ei saa käyttää sellaiseen mittaamiseen, jossa edellytetään ammattimaista tai teollista tarkkuutta.
Suosittelemme pesemään sensorin ja käsivarsihihnan säännöllisesti likaisen käsivarsihihnan aiheuttamien iho-ongelmien
välttämiseksi.

HÄIRIÖT TREENIN AIKANA
Sähkömagneettiset häiriöt ja harjoituslaitteet
Häiriöitä voi esiintyä sähkölaitteiden läheisyydessä. Myös WLAN-tukiasemat saattavat aiheuttaa häiriöitä harjoituslaitteessa.
Virheellisten lukemien ja toimintahäiriöiden välttämiseksi siirry kauemmaksi häiriöitä mahdollisesti aiheuttavista tekijöistä.
Häiriöitä voi aiheutua myös harjoituslaitteista, joissa on elektronisia tai sähköisiä komponentteja, kuten LED-näyttöjä,
moottoreita ja sähköjarruja.
Jos treenilaite ei toimi harjoituslaitteiden kanssa, niiden aiheuttamat sähköhäiriöt saattavat estää langattoman
sykkeenmittauksen.

TERVEYS JA TREENAAMINEN
Treenaamiseen saattaa sisältyä joitakin riskejä. Ennen säännöllisen harjoitusohjelman aloittamista on suositeltavaa vastata
seuraaviin terveydentilaasi koskeviin kysymyksiin. Jos vastaat myöntävästi yhteenkin seuraavista kysymyksistä, on
suositeltavaa käydä lääkärintarkastuksessa ennen harjoitusohjelman aloittamista.
l
l
l
l
l
l
l

Oletko ollut harrastamatta liikuntaa viimeiset viisi vuotta?
Onko sinulla korkea verenpaine tai korkea veren kolesterolipitoisuus?
Käytätkö verenpaine- tai sydäntautilääkkeitä?
Onko sinulla ollut hengitysvaikeuksia?
Onko sinulla jonkin sairauden oireita?
Oletko toipumassa vakavasta sairaudesta tai leikkauksesta?
Käytätkö sydämentahdistinta tai muuta vastaavaa ihonalaista laitetta?

25

l
l

Tupakoitko?
Oletko raskaana?

Huomaa, että sykkeeseen voivat vaikuttaa harjoitustehon lisäksi muun muassa sydän-, verenpaine-, psyyke-, astma- ja
hengitystielääkkeet sekä jotkin energiajuomat, alkoholi ja nikotiini.
Elimistön reaktioita on tärkeää tarkkailla treenin aikana. Jos tunnet odottamatonta kipua tai väsymystä harjoituksen
aikana, on suositeltavaa joko keskeyttää harjoitus tai jatkaa sitä kevyemmällä teholla.
Huomautus: Voit käyttää Polar-tuotteita, vaikka käyttäisit sydämentahdistinta tai muuta ihonalaista elektronista laitetta.
Polar-tuotteiden ei teoriassa pitäisi pystyä häiritsemään tahdistimen toimintaa. Tietoja ilmenneistä häiriöistä ei myöskään
ole. Emme kuitenkaan anna virallista takuuta tuotteen soveltuvuudesta käyttöön kaikkien tahdistimien tai muiden
ihonalaisten laitteiden kanssa. Mikäli olet epävarma tai koet epätavallisia tuntemuksia Polar-tuotteiden käytön aikana, otayhteyttä lääkäriin tai ihonalaisen laitteesi valmistajaan käyttöturvallisuuden selvittämiseksi.
Jos olet allerginen jollekin ihokosketukseen tulevalle aineelle tai epäilet allergista reaktiota tuotteen käytöstä johtuen, tarkista
tuotteessa käytetyt materiaalit kohdasta Tekniset tiedot. Jos saat ihoreaktioita, lopeta tuotteen käyttö ja ota yhteyttä
lääkäriin. Ilmoita ihoreaktioista myös Polar-asiakaspalveluun.
Kosteuden ja kovan hankauksen vaikutuksesta sykesensorin tai rannekkeen pinnasta irtoava väri saattaa värjätä
vaaleita vaatteita. Se saattaa myös irrottaa väriä tummista vaatteista ja näin mahdollisesti värjätä vaaleampia
treenilaitteita. Jotta vaalea treenilaite pysyy monta vuotta siistinä, varmista, ettei treenivaatteistasi irtoa väriä.
Jos käytät ihollasi hajustetta, voidetta, ruskettavaa voidetta, aurinkovoidetta tai hyönteiskarkotetta, varmista,
ettei se pääse kosketuksiin treenilaitteen tai sykesensorin kanssa. Jos treenaat kylmissä olosuhteissa (–20...–10 °C), suosittelemme pitämään treenilaitetta takin hihan alla suoraan ihoa vasten.

VAROITUS
Tämä tuote ei ole lelu. Älä anna lasten tai lemmikkieläinten leikkiä tuotteella. Tuote sisältää pieniä osia, jotka voivat aiheuttaa
tukehtumisvaaran.

POLAR-TUOTTEEN TURVALLINEN KÄYTTÖ
Polar tarjoaa asiakkailleen tuotteen myynnin aloituksesta alkaen tuotetukipalvelua vähintään viisi vuotta. Tuotetukipalvelu
sisältää Polar-laitteiden välttämättömät laiteohjelmistopäivitykset sekä tarvittaessa kriittisten haavoittuvuuksien korjaukset.
Polar tarkkailee jatkuvasti tunnettujen haavoittuvuuksien julkaisuja. Päivitä Polar-tuotteesi säännöllisesti ja mahdollisimman
pian siitä hetkestä, kun Polar Flow -mobiilisovellus tai Polar FlowSync -tietokoneohjelma ilmoittaa saatavilla olevasta
uudesta laiteohjelmistoversiosta.
Treenitiedot ja muut Polar-laitteelle tallennetut tiedot sisältävät sinua koskevia arkaluonteisia tietoja, kuten nimesi, fyysiset
tietosi, yleiset terveystietosi ja sijaintisi. Sijaintitietoja voidaan käyttää paikantamiseesi, kun treenaat ulkona, ja tavallisten
reittiesi selvittämiseen. Säilytä siksi laitetta erittäin huolellisesti, kun et käytä sitä.
Huomaa, että jos käytät puhelimen ilmoituksia rannelaitteessasi, tiettyjen sovellusten viestit näytetään rannelaitteen
näytössä. Uusimmat viestit voidaan lukea myös laitteen valikosta. Jos haluat varmistaa yksityisten viestiesi pysymisensalassa, vältä Puhelimen ilmoitukset -toiminnon käyttämistä.
Ennen kuin annat laitteen kokeiluun kolmannelle osapuolelle tai myyt sen, palauta laitteen tehdasasetukset ja poista laite
Polar Flow -tililtä. Tehdasasetukset voidaan palauttaa tietokoneen FlowSync-ohjelmalla. Tehdasasetusten palauttaminen
tyhjentää laitteen muistin, eikä laitetta voida enää yhdistää tietoihisi. Jos haluat poistaa laitteen Polar Flow -tililtä, kirjaudu
Polar Flow -verkkopalveluun, valitse tuotteet ja napsauta poistettavan tuotteen vieressä olevaa Poista-painiketta.
Samat treenit on tallennettu myös mobiililaitteeseesi Polar Flow -sovelluksella. Voit ottaa mobiililaitteessasi käyttöön
erilaisia turvallisuutta parantavia ominaisuuksia, kuten vahvan tunnistautumisen ja laitteen salauksen. Katso ominaisuuksien
käyttöönottoa koskevat ohjeet mobiililaitteesi käyttöohjeista.
Suosittelemme käyttämään Polar Flow -verkkopalvelussa salasanaa, jossa on vähintään 12 merkkiä. Jos käytät Polar Flow-verkkopalvelua julkisella tietokoneella, muista tyhjentää välimuisti ja selaushistoria, jotta muut henkilöt eivät pääse tilillesi.
Älä myöskään salli tietokoneen selaimen tallentaa tai muistaa Polar Flow -verkkopalvelun salasanaasi, ellei kone ole omasi.

26

Ilmoita tietoturvaongelmista osoitteeseen security(a)polar.com tai Polar-asiakaspalveluun.

TEKNISET TIEDOT
POLAR VERITY SENSE
Käyttöaika:

Jopa 30 tuntia jatkuvaa treeniä
16 päivää, kun treenaat tunnin päivässä

Akkutyyppi:

45 mAh:n ladattava litiumpolymeeriakku

Muistin kapasiteetti:

Jopa 600 tuntia treeniä

Bluetooth-yhteyden toiminta-alue:

Jopa 150 m pidikkeen kanssa avoimella alueella
Jopa 20 m ilman pidikettä

Käyttölämpötila:–20...60 °C

Materiaalit:

Sensori
ABS, ABS + GF, PMMA, SUS 316 (ruostumaton teräs)
Harmaa käsivarsihihna
Pidike: PA, SUS 316 (ruostumaton teräs)
Käsivarsihihna: 71 % polyesteriä, 29 % elastaania
Kiinnike: PU päällystettyä kangasta + nailontarranauha
Solki: sinkkiseosta
Pesumerkki: 100 % polyesteriä
Musta ja tummanpunainen käsivarsihihna
Pidike: PA11 (biopohjainen), SUS 316 (ruostumaton teräs)
Käsivarsihihna: 94 % kierrätettyä polyesteriä, 6 % elastaania
Kiinnike: PU päällystettyä kangasta + nailontarranauha
Solki: sinkkiseosta
Pesumerkki: 100 % polyesteriä
Uimalasien hihnakiinnike
PA, SUS 316 (ruostumaton teräs)
USB-sovittimen materiaalit27

PC+ABS, SUS 301 (ruostumaton teräs) kullattu
Vesitiiviys:

50 m (soveltuu kylpemiseen ja uimiseen)

Käyttää langatonta Bluetooth®- ja ANT+™-teknologiaa.

POLAR FLOWSYNC -OHJELMA
FlowSync-ohjelman käyttö edellyttää tietokonetta, jossa on Microsoft Windows- tai Mac-käyttöjärjestelmä, Internet-yhteys ja
vapaa USB-portti.
Tarkista uusimmat yhteensopivuustiedot osoitteessa support.polar.com.

POLAR FLOW -MOBIILISOVELLUKSEN YHTEENSOPIVUUS
Tarkista uusimmat yhteensopivuustiedot osoitteessa support.polar.com.

POLAR-TUOTTEIDEN VESITIIVIYS
Useimpia Polar-tuotteita voi käyttää uinnin aikana. Ne eivät kuitenkaan ole sukellustietokoneita. Älä paina laitteen painikkeita
veden alla vesitiiviyden varmistamiseksi.
Ranteesta sykettä mittaavat Polar-laitteet soveltuvat uimiseen ja kylpemiseen. Ne keräävät aktiivisuustietoja ranteen
liikkeistä myös uidessa. Olemme kuitenkin havainneet testeissä, että ranteesta tehtävä sykkeen mittaus ei toimi
optimaalisesti vedessä, joten emme voi suositella ranteesta tehtävää sykkeen mittausta uimisen aikana.
Kelloteollisuudessa vesitiiviys ilmoitetaan yleensä metreinä, mikä tarkoittaa siinä syvyydessä vallitsevaa staattista
vedenpainetta. Polar käyttää samaa merkintätapaa. Polar-tuotteiden vesitiiviys on testattu kansainvälisen ISO 22810- tai
IEC60529-standardin mukaisesti. Jokainen Polar-laite, jossa on merkintä vesitiiviydestä, testataan ennen toimitusta. Näin
varmistetaan, että ne kestävät vedenpaineen.
Polar-tuotteet on jaettu neljään luokkaan vesitiiviyden mukaan. Tarkista oman Polar-tuotteesi vesitiiviyskategoria tuotteen
takakannesta ja vertaa sitä seuraavaan taulukkoon. Huomioithan, ettei taulukkoa voi välttämättä soveltaa muiden
valmistajien tuotteisiin.
Veden alla liikuttaessa laitteeseen kohdistuva vedessä liikkumisen aiheuttama dynaaminen paine on staattista painetta
suurempi. Tämä tarkoittaa, että tuotteen liikuttaminen veden alla altistaa sen suuremmalle paineelle kuin se altistuisi
paikallaan ollessaan.
Tuotteen takana
oleva merkintä

Roiskevesi,
hiki, sadejne.

Kylpeminen
ja uiminen

Pintasukellus
snorkkelinkanssa(ei ilmasäiliöitä)Laitesukellus(ilmasäiliöiden
kanssa)Vesitiiviysominaisuudet

Vesitiiviys: IPX7

OK

-

-

-

Älä pese painepesurilla.
Kestää roiskevettä, sadettajne.
Viitestandardi: IEC60529.

Vesitiiviys: IPX8

OK

OK

-

-

Vähimmäisvaatimus
kylpemiseen ja uimiseen.
Viitestandardi: IEC60529.

Vedenkestävä
Vedenkestävä
20/30/50 metriin
Soveltuu
uimiseen

OK

OK

-

-

Vähimmäisvaatimus
kylpemiseen ja uimiseen.
Viitestandardi: ISO22810.

28Vedenkestävä
100 metriin

OK

OK

OK

-

Soveltuu toistuvaan käyttöön
vedessä, mutta ei
laitesukellukseen.
Viitestandardi: ISO22810.

LAKISÄÄTEISET TIEDOT
Tämä tuote on direktiivien 2014/53/EU, 2011/65/EU ja 2015/863/EU mukainen. Asianmukainen
vaatimustenmukaisuusvakuutus on luettavissa osoitteessa www.polar.com/en/regulatory_
information.
Tämä pyörillä varustetun jäteastian kuva, jonka yli on vedetty rasti, tarkoittaa, että Polar-tuotteet ovat
elektronisia laitteita ja kuuluvat Euroopan parlamentin ja neuvoston sähkölaitteiden ja elektronistenlaitteiden jätteidenkäsittelyä (WEEE) koskevan direktiivin 2012/19/EU piiriin. Tuotteissa käytetytparistot ja akut kuuluvat Euroopan parlamentin ja neuvoston 6. syyskuuta 2006 antaman akkuja japaristoja sekä käytettyjä akkuja ja paristoja koskevan direktiivin 2006/66/EY piiriin. Määräysten
mukaan nämä Polar-tuotteet ja niissä olevat paristot/akut on EU-maissa hävitettävä erikseen. Polarsuosittelee, että jätteistä ympäristölle ja ihmiselle aiheutuvat haitat minimoidaan myös EU:nulkopuolisissa maissa noudattamalla paikallisia jätteidenkäsittelymääräyksiä ja hyödyntämällä
elektronisten laitteiden, paristojen ja akkujen lajittelua mahdollisuuksien mukaan.

RAJOITETTU KANSAINVÄLINEN POLAR-TAKUU
l

l

l

l

l
l
l

l
l

Polar Electro Oy myöntää Polar-tuotteille rajoitetun kansainvälisen takuun. Takuun myöntäjä tuotteille, jotka on myyty
Yhdysvalloissa tai Kanadassa, on Polar Electro, Inc.
Polar Electro Oy / Polar Electro Inc. takaa Polar-tuotteen alkuperäiselle ostajalle, että tuote on materiaalien ja työn
laadun osalta virheetön kahden (2) vuoden ajan ostopäivästä. Tämä ei koske silikonista tai muovista valmistettuja
rannekkeita, joiden takuuaika on yksi (1) vuosi ostopäivästä.
Takuu ei kata pariston normaalia kulumista, muuta normaalia kulumista, väärinkäytöstä, onnettomuuksista tai
varotoimien laiminlyönnistä aiheutuvia vaurioita, väärää huoltoa, kaupallista käyttöä, rikkoutuneita tai
naarmuuntuneita koteloita tai näyttöjä, tekstiilistä käsivarsihihnaa, tekstiili- tai nahkaranneketta, joustavaa
kiinnitysvyötä (esim. sykesensorin kiinnitysvyö) eikä Polar-vaatteita.
Takuu ei myöskään kata mitään vahinkoja, tappioita, kuluja tai kustannuksia, mukaan luettuna välittömät, epäsuorat,
satunnaiset, välilliset tai erityiset vahingot, tappiot, kulut ja kustannukset, jotka aiheutuvat tästä tuotteesta tai liittyvät
tähän tuotteeseen.
Takuu ei koske käytettynä ostettuja tuotteita.
Takuuaikana tuote korjataan tai vaihdetaan valtuutetussa Polar-keskushuollossa riippumatta ostomaasta.
Polar Electro Oy:n/Inc:n myöntämä takuu ei vaikuta kuluttajalle sovellettavissa kansallisissa laeissa määritettyihin
oikeuksiin eikä osto- tai kauppasopimukseen perustuviin kuluttajan oikeuksiin myyjään nähden.
Säilytä kuitti ostotodistuksena.
Tuotetakuu rajoittuu maihin, joissa Polar Electro Oy/Inc. on markkinoinut tuotetta.

Valmistaja: Polar Electro Oy, Professorintie 5, 90440 KEMPELE www.polar.com.
Polar Electro Oy on ISO 9001:2015 -sertifioitu yritys.
© 2022 Polar Electro Oy, 90440 KEMPELE. Kaikki oikeudet pidätetään. Tämän käyttöohjeen mitään osaa ei saa käyttää tai
jäljentää missään muodossa tai millään tavoin ilman Polar Electro Oy:n ennalta myöntämää kirjallista lupaa.
Tässä käyttöohjeessa tai tuotteen pakkauksessa olevat nimet ja logot ovat Polar Electro Oy:n tavaramerkkejä. Tässä
käyttöohjeessa tai tuotteen pakkauksessa ®-symbolilla merkityt nimet ja logot ovat Polar Electro Oy:n rekisteröityjä
tavaramerkkejä. Windows on Microsoft Corporationin rekisteröity tavaramerkki ja Mac OS on Apple Inc:n rekisteröity
tavaramerkki. Bluetooth®-nimi ja -logot ovat Bluetooth SIG, Inc:n omistamia rekisteröityjä tavaramerkkejä, joita Polar Electro
Oy käyttää käyttöoikeussopimusten mukaisesti.

29

VASTUUNRAJOITUSlll

Tämän käyttöohjeen sisällön tarkoitus on kuluttajan tiedottaminen. Ohjeessa kuvattuja tuotteita saatetaan muuttaa
ilman ennakkoilmoitusta, koska valmistaja jatkaa tuotteiden kehittämistä.
Polar Electro Inc. / Polar Electro Oy ei esitä mitään väitteitä tai myönnä mitään takuita tähän käyttöohjeeseen tai
tässä ohjeessa kuvattuihin tuotteisiin liittyen.
Polar Electro Inc. / Polar Electro Oy ei ole velvollinen korvaamaan mitään vahinkoja, tappioita, kuluja tai kustannuksia,
mukaan luettuna välittömät, epäsuorat, satunnaiset, välilliset tai erityiset kulut, jotka aiheutuvat tämän aineiston tai
tässä kuvattujen tuotteiden käytöstä tai jotka liittyvät tämän aineiston tai tässä kuvattujen tuotteiden käyttöön.

1.1 FI 05/202330